Oscar onderhandel met Reeva se ouersReeva Steenkamp en Oscar Pistorius. Oscar Pistorius se prokureurs onderhandel al vir ses maande lank buite die hof met verteenwoordigers van die vermoorde Reeva Steenkamp se ouers. Prokureurs vir altwee partye het Donderdag gesê die onderhandelinge duur voort en wou nie kommentaar lewer oor ŉ moontlike skikking nie. Volgens mediaberigte kan die moordbeskuldigde atleet moontlik tot soveel as R3 miljoen aan die Steenkamp-gesin oorbetaal. Dup de Bruyn, prokureur vir die Steenkamps, het gesê die onderhandelinge het in Augustus begin toe hy dit aan die Associated Press bevestig het. Brian Webber, een van Pistorius se prokureurs, het gesê hulle wil graag ŉ skikking bereik. Pistorius moet op 3 Maart weer in die hof verskyn nadat hy Steenkamp op 14 Februarie in sy huis in Pretoria doodgeskiet het. Hy het haar glo vir ŉ inbreker aangesien.